 ናትናኤል እወ ጽቡቕ ኣለኻ ቁጽሪ ፕሮፈሽናላት ተወዳደርቲ ይጎድል ኣሎ ሓደ ኩላትና ኣብ ዳይመንሽን ዳታ ጥራይ ተጠርኒፍና ምንባርና ነብሱ ዝኻኣለ ሓደ ጸገም እዩ ነይሩ ንኣብነት ኣነ ኣብ 2013-2014 ጽቡቕ ዓወታት ኣብ ዘመዝግበሉ ዝነበርኩ እዋን ዳይመንሽን ዳታ ናይ ሓደ ዓመት ውዕል እንከለኒ ካብ ኢሮፕ ካር መሊሶሙኒ እዮም 2015 ከምኡ እውን 2016 ጽቡቕ እዩ ነይሩ ብድሕሪኡ ግን ኣብ ክንዲ ናይ ወሰንቲ ተጻወትቲ ንኸውን ናይ ስራሕ ጥራይ ኮይናን ተሪፍና በዚ መንጽር ከኣ እቲ ውጽኢት እናጎደለ መጺኡ እቲ ቀንድን ብዓለም ደረጃ ዘጋጥመና ዘሎ ጸግም ግን ጉዳይ ናይ ቪዛ እዩ ናብ ሓደ ውድድር ክንወዳደር ኣብ ንደልየሉ ካብ ቪዛ ንረኽበሉ ቪዛ ንስእነሉ ይበዝሕ እዚ ከኣ ነተን ጋንታታት ኣየዋጽአንን እዩ ክትወዳደረለን ኣባለን ገይረናኻ ብሰንኪ ቪዛ ካብ ውድድር ክትቦኩር እንከለኻ ጽቡቕ ኣይኮነን ከምዚ ዓይነት ጸገም ንመኽሰብ ደበሳይ ንመርሃዊ ቅዱስ ንዳንኤል ተኽለሃይማኖትን ንኻልኦት ተወዳደርትን ኣጋጢምዎም እዩ ምንጪ ስእሊ, Natnael berehane ቪዛ ን90 መዓልታት ይወሃበካ ንሳ ምስ ተወደአት ናብ ኤርትራ ተመሊስካ ዳግማይ ቪዛ ክትሓትት ኣለካ ነዚ ንኽትገብር ከኣ ኣብ መንጎ ጸወታ ኣቋሪጽካ ትኸደሉ እዋን ኣሎ ብጉዳይ ቪዛ ተሳቒና ኢና ኢለስ ክዛረብ እኽእል እየ እዚ ከኣ ሓደ ካብ ጠንቂ ምጉዳል ፕሮፈሽናላት ተወዳደርቲ እዩ ኣብዚ ሕጂ እዋን ግን ብዙሓት ኤርትራውያን ተወዳደርቲ ኣብ ዝተፈላለያ ጋንታታት ኮይንና ጽቡቕ ዓወታት ነመዝግብ ስለ ዘለና ብዝሒ ፕሮፈሽናልት ተቐዳደምቲ ክውስኽ ተስፋ ይገብር ቢቢሲኣብ 2015 መርሃዊ ቅዱስን ዳንኤል ተኽለሃይማኖትን ኣብ 2016 ከኣ ንስኻን ዳንኤል ተኽለሃይማኖትን ኣብ ቱር ዲ ፍራንስ ክትወዳደሩ ክኢልኩም ነይርኩም ሎሚ ዓመት ግን ካብ ኤርትራ በይንኻ ኢኻ ትወዳደር ዘለኻሞ እዚ ኣብ ዝፈጥረልካ ኣሉታዊ ጽልዋ ኣሎ ድዩ? 